text: জামিলুর রহমান শাখা একজন বাংলাদেশী অভিনেতা। ১৯৬২ সালে মঞ্চনাটকের মাধ্যমে অভিনয় জগতে পদার্পণ করেন। মঞ্চ ছাড়াও তিনি টেলিভিশন ও বেতারের বিভিন্ন শ্রুতি নাটকে অভিনয় করেছেন, তবে তিনি বাংলাদেশের চলচ্চিত্রে অভিনয়ের জন্য বেশি পরিচিতি লাভ করেন। তার অভিনীত টেলিভিশন নাটকের সংখ্যা প্রায় দুইশত এবং চলচ্চিত্রের সংখ্যা ছয় শতাধিক। বাংলাদেশের চলচ্চিত্র ছাড়াও চিটাগং দারনিয়েরে এস্কালে () শিরোনামে একটি ফ্রান্সের চলচ্চিত্রে অভিনয় করেছিলেন। বাংলা চলচ্চিত্রে তিনি মূলত প্বার্শচরিত্রসমূহে অভিনয়ের জন্য জনপ্রিয়
  
  কর্মজীবন 
  জামিলুর রহমান শাখা ১৯৬২ সালে খসরু নোমানের পরিচালনায় ‘এই তো জীবন’ শিরোনামের মঞ্চনাটক দিয়ে অভিনয় জগতে পদার্পণ করেন। ১৯৬৬ সাল হতে তিনি টেলিভিশনের নাটকে অভিনয় শুর করেন। অভিনয় জীবনে প্রায় দুইশ টেলিভিশন নাটকে অভিনয়ের পাশাপাশি বেতারের শ্রুতি নাটকেও অভিনয় করেছেন। পরিচালক সফদার আলী ভুঁইয়ার মাধ্যমে তার বাংলা চলচ্চিত্রে অভিষেক ঘটে। সফদার আলীর নির্দেশনায় ১৯৭০ সালের চলচ্চিত্র ‘রাজমুকুট’ দিয়ে চলচ্চিত্রে অভিনয় শুরু করেন। বাংলা চলচ্চিত্র ছাড়াও ২০০০ সালে তিনি ফ্রান্সের চলচ্চিত্র চিটাগং দারনিয়েরে এস্কালে-তে অভিনয় করেছেন।
  
  ব্যক্তিগত জীবন 
  জামিলুর রহমান শাখা ১৯৪২ সালের ১৭ মার্চে বৃটিশ ভারতের ঢাকায় জন্মগ্রহণ করেন। বর্তমানে তিনি বাংলাদেশের ঢাকা জেলার দোহারে থাকেন। ব্যক্তিগত জীবনে তিনি তিন কন্যার জনক।
  
  চলচ্চিত্র তালিকা 
  জামিলুর রহমান শাখা ছয় শতাধিক চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রঃ
  
  তথ্যসূত্র
  
  বহিঃসংযোগ 
  
   
   
  ব্রিটিশ ফিল্ম ইন্সটিটিউটের তথ্যভান্ডারে জামিলুর রহমান শাখা
  
  বিষয়শ্রেণী:১৯৪২-এ জন্ম
  বিষয়শ্রেণী:২০শ শতাব্দীর বাংলাদেশী অভিনেতা
  বিষয়শ্রেণী:২১শ শতাব্দীর বাংলাদেশী অভিনেতা
  বিষয়শ্রেণী:ঢাকা জেলার ব্যক্তি
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাংলাদেশী মঞ্চ অভিনেতা
title: জামিলুর রহমান শাখা